open-index/open-wikipedia-markdown huggingface dataset:
শিখ নাম

**শিখ নাম** বলতে শিখদের নামের গঠন ও ধরণকে বুঝানো হয়। শিখদের একটি প্রদত্ত নাম এবং একটি বা উভয় উপাধি এবং একটি খালসা নাম রয়েছে। উপাধিটি একটি পারিবারিক নাম (পৈতৃক গ্রামের নামের উপর ভিত্তি করে) বা একটি বর্ণের নাম হতে পারে। পাঞ্জাবি সংস্কৃতিতে কিছু দিক থেকে আজও বিভিন্ন জাতি বিদ্যমান রয়েছে; হিন্দু বর্ণ ব্যবস্থার অনুরূপভাবে, এই ব্যবস্থাটি কর্মসংস্থানের উপর ভিত্তি করে তৈরি (উদা: জাট দ্বারা চাষী জাত বুঝায়)।

খালসা হওয়ার পরে শিখগণ এই মর্যাদার শারীরিক প্রতীক (পাঁচ ক) পরিধান করার বাধ্যবাধকতা গ্রহণ করে এবং "সিংহ" নামটি গ্রহণ করে, সাধারণত এটি সংক্ষিপ্তাকারে "সিং" হিসাবে একজন পুরুষের ক্ষেত্রে, বা, "কৌর" ("মুকুটধারী রাজকুমারী") নামটি গ্রহণ করে, সাধারণত এটি সংক্ষিপ্তাকারে "কৌর" হিসাবে একজন নারীর ক্ষেত্রে (উল্লেখ্য যে সিং-এর বানান অনিয়মিত: এটি লেখা হয় /সিংহ/ কিন্তু উচ্চারিত হয় /সিং)। এই নামগুলি শিখ ধর্মের শক্তিশালী সমতাবাদকে প্রতিফলিত করে। খালসা নাম গ্রহণ একটি বৃহত্তর পরিবার বা বিশ্বাসের সদস্য হওয়ার প্রতীকী উপস্থাপনা। এই নামগুলি মূলত শিখদের মূল পদবি প্রতিস্থাপন করার উদ্দেশ্যে করা হয়েছিল, যা প্রায়শই একটি বর্ণবাদী নাম ছিল।

কিছু শিখ তাদের আসল পদবি তাদের খালসা নামের সাথে প্রতিস্থাপন করে, কিন্তু অনেকেই তাদের আসল পদবি ধরে রাখে এবং এর আগে খালসা নামটি যোগ করে নেয়। সুতরাং, "সন্দীপ ব্রার" নামে জন্মগ্রহণকারী একজন ব্যক্তির নামের সাথে খালসা নাম যুক্ত হলে "সন্দীপ সিং" হওয়া উচিত, তবে সম্ভবতঃ তিনি "সন্দীপ সিং ব্রার" নামটিই ধারণ করেন। একইভাবে, "হারজিত গিল" নামে জন্মগ্রহণকারী একজন মহিলার নামের সাথে খালসা নাম যুক্ত হওয়ার পর সেটি "হারজিত কৌর", বা, "হারজিত কৌর গিল" হওয়া উচিত।

## ব্যক্তিগত নাম
শিখদের প্রদত্ত নামগুলি লিঙ্গ নিরপেক্ষ, সাধারণত একটি উপসর্গ এবং একটি প্রত্যয় দিয়ে গঠিত (উদাঃ হার/জিৎ/)। এটি পুরুষ বা মহিলা হতে পারে, কিন্তু /parakāśō/ মহিলা এবং /parakāśū/ পুরুষ। যাইহোক, একটি নাম উচ্চারণ করার সময় তাতে লিঙ্গ সংযোজিত হয়, উদাহরণস্বরূপ : পারকাশ; এটি পুরুষ বা মহিলা হতে পারে, কিন্তু /পারাকাশো/ মহিলা যখন /পারাকাশু/ পুরুষ।

## আরও দেখুন

* শিখ সম্মানসূচক সম্বোধন;
* ভারতীয় নাম;
* ভারতীয় সম্মানসূচক শব্দ।

## তথ্যসূত্র

## বহিঃসংযোগ
*শিখনেমস্.কম-এ থাকা নামের তালিকা, অর্থ ও উচ্চারণ সহ ইংরেজি বা গুরুমুখীতে বর্ণক্রমানুসারে।
ওম শিবপুরী

**ওম শিবপুরী** (; ১৪ জুলাই ১৯৩৮ - ১৫ অক্টোবর ১৯৯০) ছিলেন একজন ভারতীয় থিয়েটার অভিনেতা-পরিচালক এবং হিন্দি চলচ্চিত্রের চরিত্রাভিনেতা।
তিনি *[[ডন (১৯৭৮-এর চলচ্চিত্র)|ডন]]* (১৯৭৮), *[[মৌসম (১৯৭৫-এর চলচ্চিত্র)|মৌসম]] *(১৯৭৫), *নমক হারাম* (১৯৭৩),* নকরি* (১৯৭৮), *[[খুবসুরত (১৯৮০-এর চলচ্চিত্র)|খুবসুরত]]* (১৯৮০),* নসীব* (১৯৮১),* [[শত্রু]]* (১৯৮৬) সহ বিভিন্ন জনপ্রিয় চলচ্চিত্রে অভিনয় করেছেন।
তিনি ন্যাশনাল স্কুল অফ ড্রামা, নতুন দিল্লি'র প্রাক্তন ছাত্র। তিনি ১৯৬৪ সালে ন্যাশনাল স্কুল অফ ড্রামা রেপার্টরি কোম্পানির প্রথম প্রধান হয়েছিলেন। পরবর্তীতে তিনি নতুন দিল্লিতে তার যুগের একটি গুরুত্বপূর্ণ থিয়েটার গ্রুপ *দিশান্তর* প্রতিষ্ঠা করেন।

## ব্যক্তিগত জীবন
শিবপুরী ১৯৩৮ সালের ১৪ জুলাই পাঞ্জাবের পাটিয়ালায় জন্মগ্রহণ করেন।
তিনি সুধা শিবপুরী-কে বিয়ে করেন। তাদের ঋতু শিবপুরী নামের একজন মেয়ে এবং বিনীত শিবপুরী নামের একজন ছেলে রয়েছে।

## কর্মজীবন
তিনি জলন্ধর রেডিও স্টেশনে কাজ করার মাধ্যমে তার কর্মজীবন শুরু করেন, যেখানে সুধা শিবপুরী (যিনি পরবর্তীতে তার স্ত্রী হয়েছিলেন) কাজ করতেন। পরে তারা ন্যাশনাল স্কুল অফ ড্রামা, নয়াদিল্লিতে যোগদান করেন এবং থিয়েটার ডয়েন ইব্রাহিম আলকাজি'র অধীনে প্রশিক্ষণ লাভ করেন। ১৯৬৩ সালে স্নাতক হওয়ার পর তারা অভিনয়শিল্পী হিসেবে নবগঠিত এনএসডি রেপার্টরি কোম্পানিতে যোগদান করেন। পরবর্তীতে ওম শিবপুরী ন্যাশনাল স্কুল অফ ড্রামা রেপার্টরি কোম্পানির প্রথম প্রধান হয়েছিলেন। তিনি ১৯৭৬ পর্যন্ত এর প্রধান ছিলেন।
শিবপুরী ১৯৭১ সালে মণি কৌল এর *আষাঢ় কা এক দিন* চলচ্চিত্রে অভিনয়ের মাধ্যমে তার অভিনয় জীবন শুরু করেন। ১৯৭২ সালে গুলজারের কোশিশ চলচ্চিত্রে অভিনয় করেন।
তিনি ১৯৭৪ সালে বোম্বেতে স্থানান্তরিত হন। প্রায় দুই দশকের ক্যারিয়ারে তিনি ১৭৫টিরও বেশি হিন্দি চলচ্চিত্রে খল অভিনেতা, চরিত্রাভিনেতা হিসেবে কাজ করেছেন।

## তথ্যসূত্র

## বহিঃসংযোগ
* 

বিষয়শ্রেণী:ভারতীয় অভিনেতা
বিষয়শ্রেণী:১৯৩৮-এ জন্ম
বিষয়শ্রেণী:১৯৯০-এ মৃত্যু
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:জয়পুরের অভিনেতা
বিষয়শ্রেণী:২০শ শতাব্দীর ভারতীয় চিত্রনাট্যকার
বিষয়শ্রেণী:২০শ শতাব্দীর ভারতীয় নাট্যকার
বিষয়শ্রেণী:ভারতীয় মঞ্চ পরিচালক
বিষয়শ্রেণী:ভারতীয় পুরুষ নাট্যকার
বিষয়শ্রেণী:ভারতীয় মঞ্চ অভিনেতা
বিষয়শ্রেণী:রাষ্ট্রীয় নাট্য বিদ্যালয়ের প্রাক্তন শিক্ষার্থী
বিষয়শ্রেণী:জয়পুরের লেখক
বিষয়শ্রেণী:রাজস্থানের অভিনেতা
বিষয়শ্রেণী:২০শ শতাব্দীর ভারতীয় পুরুষ লেখক
২০২৩–২৪ এএফসি কাপ নকআউট পর্ব

**২০২৩–২৪ এএফসি কাপ নকআউট পর্ব** ১২ ফেব্রুয়ারি থেকে ৫ মে ২০২৪ পর্যন্ত খেলা অনুষ্ঠিত হয়েছিল। ২০২৩–২৪ এএফসি কাপ এর চ্যাম্পিয়ন নির্ধারণ করতে নকআউট পর্বে মোট ১১টি দল প্রতিদ্বন্দ্বিতা করেছিল।

## উত্তীর্ণ দল
নিম্নলিখিত দলগুলি গ্রুপ পর্যায় থেকে এগিয়েছে:
*পশ্চিম এশিয়া জোন (গ্রুপ এ–সি) এবং আসিয়ান জোন (গ্রুপ এফ–এইচ) গ্রুপের বিজয়ীদল এবং এর সেরা রানার্স-আপদল জোনাল সেমি-ফাইনালে উঠেছে।
*দক্ষিণ এশিয়া অঞ্চল (গ্রুপ ডি), মধ্য এশিয়া অঞ্চল (গ্রুপ ই) এবং পূর্ব এশিয়া অঞ্চল (গ্রুপ আই) এর প্রতিটি গ্রুপের বিজয়ীদল ইন্টার-জোন প্লে-অফ সেমি-ফাইনালে উত্তীর্ণ হয়েছিলো।

## বিন্যাস
নকআউট পর্বে, ১১টি দল একটি একক-বিদায় প্রতিযোগিতা মাধ্যমে অংশগ্রহণ করেছিল। প্রতিটি টাই হোম-এন্ড-অ্যাওয়ে দুই লেগ সমতা ভিত্তিতে ম্যাচ গুলো অনুষ্ঠিত হয়েছিল, আসিয়ান জোনের সেমি-ফাইনাল, আসিয়ান জোনের ফাইনাল এবং ফাইনাল যা একটি একক ম্যাচ হিসাবে ম্যাচ গুলো অনুষ্ঠিত হয়েছিল। অতিরিক্ত সময় এবং পেনাল্টি শুট-আউট প্রয়োজনে বিজয়ীদের সিদ্ধান্ত নিতে ব্যবহার করা হয়েছিল। অ্যাওয়ে গোলের নিয়ম আর প্রয়োগ করা হবে না। (প্রবিধান ধারা ১১.৩)।

জোনাল ফাইনাল এবং ইন্টার-জোন প্লে-অফ সেমি-ফাইনালের জন্য ২৮ ডিসেম্বর ২০২৩, ১৫:০০ মালয়েশিয়া সময় (ইউটিসি+৮), কুয়ালালামপুর এএফসি হাউসে ড্র অনুষ্ঠিত হয়েছিল।

## সূচি
প্রতিটি পর্বের জন্য সময়সূচী নিম্নরূপ।

## বন্ধনী




## জোনাল সেমি-ফাইনাল
### সারাংশ


|+পশ্চিম এশিয়া অঞ্চল
 

|+আসিয়ান অঞ্চল



### পশ্চিম এশিয়া অঞ্চল

*আল-নাহদা মোট ৪–২ ব্যবধানে জয়লাভ করে।*
----

*মোট ১-১। আল আহেদ পেনাল্টিতে ৪–২ ব্যবধানে জয় লাভ করে।*

### আসিয়ান অঞ্চল

## জোনাল ফাইনাল
### সারাংশ


|+পশ্চিম এশিয়া অঞ্চল

|+আসিয়ান অঞ্চল



### পশ্চিম এশিয়া অঞ্চল

### আসিয়ান অঞ্চল

## ইন্টার-জোন প্লে-অফ সেমি-ফাইনাল
### সারাংশ




### ম্যাচ

*আবদিশ-আতা কান্ত মোট ৮–১ ব্যবধানে জয় লাভ করে।*
----

*সেন্ট্রাল কোস্ট মেরিনার্স মোট ৪–০ ব্যবধানে জয় লাভ করে।*

## ইন্টার-জোন প্লে-অফ ফাইনাল
### সারাংশ




### ম্যাচ

*সেন্ট্রাল কোস্ট মেরিনার্স মোট ৪–১ ব্যবধানে জয়লাভ করে।*

## ফাইনাল


ফাইনালে, পশ্চিম এশিয়া জোনাল ফাইনালের বিজয়ীদল এবং ইন্টার-জোন প্লে-অফ ফাইনালের বিজয়ীদল একে অপরের সাথে খেলেছিলেন, স্বাগতিক দল (পশ্চিম অঞ্চলের বিজয়ীদল) আগের থেকে পর্যায়ক্রমে।



**সহকারী রেফারি:**
মোহাম্মদ আল হাম্মাদি (সংযুক্ত আরব আমিরাত)
জাসিম আল আলি (সংযুক্ত আরব আমিরাত)
**চতুর্থ কর্মকর্তা:**
সুলতান আল হাম্মাদি (সংযুক্ত আরব আমিরাত)
**রিজার্ভ সহকারী রেফারি:**
আবদুল্লাহ আল মারি (কাতার)
**ভিডিও সহকারী রেফারি:**
আদেল আল নাকবি (সংযুক্ত আরব আমিরাত)
ইয়াহইয়া আল মোল্লা (সংযুক্ত আরব আমিরাত)

## মন্তব্য

## আরও দেখুন
* ২০২৩–২৪ এএফসি চ্যাম্পিয়ন্স লিগ নকআউট পর্ব

## তথ্যসূত্র

## বহিঃসংযোগ
*, দ্য-এএফসি.কম
*এএফসি কাপ ২০২৩–২৪ দ্য-এএফসি.কম

বিষয়শ্রেণী:২০২৩-এ এশীয় ফুটবল
বিষয়শ্রেণী:পূর্ব নির্ধারিত ফুটবল প্রতিযোগিতা
রথযাত্রা (আহমেদাবাদ)

রথযাত্রা একটি হিন্দু উৎসব। আমেদাবাদে ১৮৭৮ সাল থেকে প্রতি আষাঢ়-সুড়-বিজে জগন্নাথ মন্দির, আহমেদাবাদ কর্তৃক রথযাত্রার আয়োজন করা হয় এই বার্ষিক উৎসব জগন্নাথ, বলরাম এবং সুভদ্রা উদযাপন করে।

এটি গুজরাট রাজ্যের *লোকোৎসব* (সর্বজনীন উৎসব) হিসেবে পালিত হয়। আহমেদাবাদ রথযাত্রা হল পুরী এবং কলকাতার পর তৃতীয় বৃহত্তম রথযাত্রা উৎসব যা রথযাত্রার দিন পালিত হয়।

## কিংবদন্তি

নরসিংহদাস জগন্নাথকে স্বপ্নে দেখেছিলেন এবং সেই ঘটনার পর তিনি ১৮৭৮ সালে রথযাত্রা উদ্‌যাপন শুরু করেন

## ঐতিহ্য

রথগুলি নারকেল গাছ থেকে তৈরি করেছিলেন ভারুচের খালাস সম্প্রদায়ের ভক্তগণ। রথগুলি এখনও সেই বর্ণের লোকেদের দ্বারা চালিত হয়।

### ''জলযাত্রা''
শুক্ল পূর্ণিমার দিন জগন্নাথ, বলরাম এবং সুভদ্রা প্রতীকীভাবে সেই দিন বন্ধ মন্দিরে সরসপুর দর্শন মামার বাড়িতে গেলে *জলযাত্রা* করা হয়। জগন্নাথের *জলযাত্রা*  সবরমতী নদীতে একটি শোভাযাত্রাসহ নিয়ে আসা হয়, গঙ্গা পূজা করা হয়, এবং জগন্নাথের অভিষেকের জন্য জলের পাত্র নিয়ে ফেরা হয়। *[[বেদ|বৈদিক]]* মন্ত্র উচ্চারণ করে *ষোড়শোপচার সহকারে পূজন বিধি* সম্পাদনের পর, প্রতীকীভাবে ভগবানকে তাঁর মামার বাড়িতে পাঠানো হয়।

### ''নেত্রোৎসব''
রথযাত্রার দু’দিন আগে বিগ্রহের *নেত্রোৎসব* অনুষ্ঠিত হয়। বিশ্বাস অনুসারে, *মোসলে* অতিরিক্ত পরিমাণে *জাম্বু* বা *জামুন* (ভারতীয় কালোজাম) এবং *বাউর* (বরই) ভক্ষণের কারণে তিন দেবতার চক্ষু 'চোখ উঠা' রোগে আক্রান্ত হয়। তাই, *নেত্রোৎসব পূজনের* সময় বস্ত্র দিয়ে চোখ ঢেকে বিগ্রহকে প্রতীকীভাবে চিকিৎসা করা হয়।

### রথযাত্রা
রথযাত্রাদিনে মঙ্গল আরতি ভোর ৪টায় করা হয় এবং সাধারণত সকাল ৭টায় রথযাত্রা বের হয়। গুজরাটের মুখ্যমন্ত্রী দ্বারা *পাহিন্দ বিধির* অনুষ্ঠান করা হয় যেখানে রথযাত্রার পথের প্রতীকী পরিচ্ছন্নতা করা হয়, তারপরে রথ শোভাযাত্রা শুরু হয়। রথযাত্রায় প্রথমে ভগবান জগন্নাথের রথ, তারপরে সুভদ্রা ও বলরামের রথ নিয়ে যাওয়া হয়। ১৪ কিলোমিটার দীর্ঘ রথযাত্রায় আখড়া, হাতি, সজ্জিত ট্রাক এবং দলগুলিও অংশগ্রহণ করে।

## তথ্যসূত্র

বিষয়শ্রেণী:রথযাত্রা
বিষয়শ্রেণী:আহমেদাবাদের সংস্কৃতি
বিষয়শ্রেণী:আহমেদাবাদের ঘটনা
বিষয়শ্রেণী:জগন্নাথের উৎসব
বিষয়শ্রেণী:ভারতের হিন্দু উৎসব
বাংলাদেশে উদারনীতিবাদ

**[[বাংলাদেশ|বাংলাদেশে]] [[উদারনীতিবাদ|উদারনীতিবাদের]]** উৎপত্তি ব্রিটিশ রাজ আমলের ঔপনিবেশিক বিরোধী আন্দোলন থেকে পাওয়া যায়। ভারত বিভাগের পর পূর্ব পাকিস্তানে বাঙালি জাতীয়তাবাদী আন্দোলনের নেতৃত্বে ছিলেন উদারপন্থী ও প্রগতিশীল আন্দোলনকর্মীরা। কলামিস্ট হাসান ফেরদৌসের মতে, বাংলাদেশের স্বাধীনতার ঘোষণাপত্রে লিখিত এবং ফরাসি বিপ্লবের আদর্শ থেকে অনুপ্রাণিত "সাম্য, মানবিক মর্যাদা ও সামাজিক সুবিচার"-এর নীতিকে আধুনিক বাংলাদেশের উদারনৈতিক রাজনীতির নীতিমালা হিসেবে বিবেচনা করা যেতে পারে।

## অর্থনৈতিক উদারনীতিবাদ
বাংলাদেশের প্রথমদিকের নেতৃত্বে বামপন্থীদের আধিপত্য ছিল, যাঁরা পুঁজিবাদী ব্যবস্থার বিকাশের বিরোধিতা করেছিলেন এবং পরিকল্পিত অর্থনীতির অধীনে কঠোর সুরক্ষাবাদ, রাষ্ট্রীয় হস্তক্ষেপ এবং অর্থনৈতিক নিয়ন্ত্রণের  করেছিল এবং সীমিত বাজার কার্যক্রমকে উন্নীত করেছিলেন, যেই ব্যবস্থাটিকে "না পুঁজিবাদী, না সমাজতান্ত্রিক" হিসেবে চিহ্নিত করা হয়েছিল। অর্থনৈতিক স্থবিরতা থেকেই যায়, উপরন্তু ১৯৭৪ সালে মারাত্মক দুর্ভিক্ষ দেশে আঘাত  হানে। ১৯৭০-এর দশকের শেষভাগে এবং ১৯৮০-এর দশকে, মূলত সংস্কারপন্থী জিয়াউর রহমান এবং হুসেইন মুহাম্মদ এরশাদের রাষ্ট্রপতিত্বকালে,  অর্থনৈতিক প্রবৃদ্ধি এবং বিদেশি বিনিয়োগ বৃদ্ধির জন্য রাষ্ট্রীয় মালিকানাধীন প্রতিষ্ঠানকে বিকেন্দ্রীকরণ এবং বাণিজ্য উদারীকরণসহ বিভিন্ন সংস্কারের উদ্যোগ নেওয়া হয়। সমসাময়িক বাংলাদেশ একটি উদার বাজার অর্থনীতি এবং বিশ্বের ৩৩তম বৃহৎ অর্থনীতি।

## উদারপন্থী দলের তালিকা
* লিবারেল ডেমোক্রেটিক পার্টি
* বাংলাদেশ জাতীয়তাবাদী দল (অর্থনৈতিকভাবে উদার)

## আরও দেখুন
* বাংলাদেশে রক্ষণশীলতাবাদ

## তথ্যসূত্র

বিষয়শ্রেণী:দেশ অনুযায়ী উদারনীতিবাদ
বিষয়শ্রেণী:বাংলাদেশে রাজনৈতিক আন্দোলন
জগন্নাথ মন্দির, আহমেদাবাদ

**জগন্নাথ মন্দির** হল ভারতের গুজরাট রাজ্যের আহমেদাবাদে শহরে হিন্দু দেবতা জগন্নাথকে উৎসর্গিত একটি মন্দির । মন্দিরটি তার বার্ষিক রথ উৎসব, রথযাত্রার জন্য বিখ্যাত, যা পুরীর রথযাত্রার পরে তৃতীয় সবচেয়ে গুরুত্বপূর্ণ এবং বৃহত্তম। মন্দিরটি প্রতিদিন সকাল ৪:৩০ থেকে দুপুর ১:০০ এবং বিকাল ৩:০০ থেকে রাত ৯:০০ পর্যন্ত ভক্তদের জন্য উন্মুক্ত থাকে।

## রথযাত্রা

বার্ষিক রথযাত্রা উৎসব পুরীর রথযাত্রার দিন উদ্‌যাপিত হয়। ঐতিহ্য অনুযায়ী হাতিরা জগন্নাথ, তার ভাই বলভদ্র ও বোন সুভদ্রার প্রথম দর্শন পায় এবং শোভাযাত্রার নেতৃত্ব দেয়।  গুজরাটের মুখ্যমন্ত্রী 'পাহিন্দ বিধান' বা রথযাত্রার জন্য জগন্নাথের রথের পথের প্রতীকী পরিচ্ছন্নতা সম্পাদন করেন, তারপরে শোভাযাত্রা শুরু হয়।  রথযাত্রা যাত্রাপথে আহমেদাবাদ শহরের বিভিন্ন অংশে প্রায় ১৪-কিমি দূরত্ব অতিক্রম করে। রথের যাত্রা সরসপুরে থামে, যেখানে স্থানীয়রা ভগবান জগন্নাথের ভক্তদের সমগ্র দলকে 'মহাভোজ' প্রদান করে। এটি গুজরাট রাজ্যের 'লোকৎসব' বা সর্বজনীন উৎসব হিসেবে পালিত হয়। পুরী এবং কলকাতার রথযাত্রা উৎসব একই দিনে পালিত হওয়ার পর আহমেদাবাদ রথযাত্রা তৃতীয় বৃহত্তম রথযাত্রা উৎসব হিসেবে বিখ্যাত।

## ১৯৬৯ সালের গুজরাট দাঙ্গার সময় মন্দিরে হামলা

১৯৬৯ সালের ১৮ সেপ্টেম্বর জামালপুর এলাকায় একজন সুফি সাধকের (ভুখারি সাহেবের চিল্লা) সমাধিতে স্থানীয় উরস উৎসব উদযাপনের জন্য মুসলিম জনতা জড়ো হয়। পাশের জগন্নাথ মন্দিরের সাধুরা (হিন্দু পবিত্র পুরুষ) তাদের গরুগুলোকে ভিড়ের রাস্তা দিয়ে মন্দিরের প্রাঙ্গণে ফিরিয়ে আনার চেষ্টা করলে কয়েকজন মুসলিম নারী আহত হন। গরুগুলো এমন কিছু গাড়িরও ক্ষতি করেছে যেখানে মুসলমানরা পণ্য বিক্রি করছিল।  এর ফলে সহিংসতা ঘটে, কিছু মুসলিম যুবক সাধুদের আক্রমণ ও আহত করে এবং  মন্দিরের জানালা ক্ষতিগ্রস্ত করে। হিন্দু মন্দিরের মহন্ত (পুরোহিত) সেবাদাসজি একটি প্রতিবাদ অনশনে গিয়েছিলেন, যা এএম পীরজাদার নেতৃত্বে ১৫-সদস্যের একটি মুসলিম প্রতিনিধিদল তাঁর সাথে দেখা করে ক্ষমা চাওয়ার পর তিনি তা ত্যাগ করেন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (July 2020)">তথ্যসূত্র প্রয়োজন</span>]]* &#x5D;

পরবর্তীকালে, মন্দিরের কাছে একটি *দরগা* (সমাধি ঘর) কিছু হিন্দু দ্বারা ক্ষতিগ্রস্ত হয়। বিপুল সংখ্যক মুসলিম বিক্ষোভকারী এলাকায় জড়ো হয়। ১৯ সেপ্টেম্বর বিকেলে, ২৫০০-৩০০০ মুসলমানের একটি ভিড় আবার মন্দিরে আক্রমণ করে। এরপরে, গুজব ছড়িয়ে পড়ে এবং সহিংসতা বৃদ্ধি পায়, যার ফলে এলাকার আশেপাশের উপাসনালয়ে অগ্নিসংযোগ, হত্যা এবং হামলার ঘটনা ঘটে।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (July 2020)">তথ্যসূত্র প্রয়োজন</span>]]* &#x5D;

## সংযুক্তি

**সড়কপথ** - আহমেদাবাদ শহরটি গুজরাটের প্রতিটি বড় শহরের সাথে সড়কপথে সংযুক্ত। জগন্নাথ মন্দিরের জন্য প্রচুর প্রাইভেট এবং পাবলিক বাস চলাচল করে।

**আকাশপথ** - আমেদাবাদ সারা বিশ্বের সমস্ত বড় শহরের সাথে বিমানপথে সংযুক্ত। আহমেদাবাদের সর্দার বল্লভভাই প্যাটেল আন্তর্জাতিক বিমানবন্দর সারা বিশ্ব থেকে ফ্লাইট গ্রহণ করে।

**রেলপথ** - আহমেদাবাদ শহরটি গুজরাটের প্রধান শহরগুলির সাথে রেলওয়ে দ্বারা সংযুক্ত। আহমেদাবাদ রেলস্টেশন অনেক শহর থেকে ট্রেন পায়। আহমেদাবাদ থেকে জগন্নাথ মন্দিরে যাওয়ার ট্রেন রয়েছে। 

## আরও দেখুন
*স্বামীনারায়ণ মন্দির, আহমেদাবাদ
*জগন্নাথ মন্দির, পুরী

## তথ্যসূত্র

বিষয়শ্রেণী:আহমেদাবাদের হিন্দু মন্দির
বিষয়শ্রেণী:জগন্নাথ মন্দির
কর্মাবাই

**কর্মাবাই** (২০ জানুয়ারী ১৬১৫&nbsp;- ১৬৩৪) একজন জাট ছিলেন-তিনি **ভক্ত শিরোমণি কর্মাবাই** নামেও পরিচিত। তিনি ১৬১৫ সালের ২০ জানুয়ারী নাগৌর জেলার কালওয়া গ্রামে জীবনজি দুদির পরিবারে জন্মগ্রহণ করেন। তিনি কৃষ্ণের ভক্ত ছিলেন।কর্মাবাইয়ের পিতা কৃষ্ণভক্ত ছিলেন। একবার তাকে বাড়ি থেকে দূরে কিছু কাজ করতে হয়েছিল, তাই তিনি কর্মাবাইকে নির্দেশ দিয়েছিলেন ভগবানকে অন্ন (ভোগ) নিবেদন করার পরেই প্রসাদ গ্রহণ করতে হবে। কর্মা তখন ছিলেন খুব কম বয়সী এবং তিনি এই নির্দেশটি অক্ষরে অক্ষরে গ্রহণ করেন। কর্মা পরদিন সকালে ঘুম থেকে উঠে প্রভুর উদ্দেশ্যে খিচুড়ি প্রস্তুত করলেন। কিন্তু যখন তিনি দেখলেন যে প্রভু ভোগ গ্রহণ করছেন না, তখন নিষ্পাপ কর্মাবাইও কিছু আহার করেন নি এবং প্রভুর সামনে এসে তার খাওয়ার অপেক্ষা করতে থাকেন।

ভগবান শ্রীকৃষ্ণ তার সংকল্প দেখে অত্যন্ত মুগ্ধ হলেন এবং তার প্রতি করুণা করলেন। তিনি স্বয়ং তার সামনে আবির্ভূত হয়ে তার খিচুড়ি ভক্ষণ করলেন।

তার পিতা ফিরে আসা পর্যন্ত কর্মা এই নিয়ম অনুসরণ করেছিল। তার পিতা ফিরে এলে, কর্মা তাকে সব খুলে বলল। তার বাবা হতবাক হলেন এবং তাকে বিশ্বাস করতে অস্বীকার করেন। কর্মা তার নির্দোষতা প্রমাণ করার জন্য আবারো আবির্ভূত হওয়ার জন্য ভগবানের কাছে অনুরোধ করলেন। করুণাময় ভগবান শ্রীকৃষ্ণ এইভাবে তাঁর ভক্তের নির্দোষতা প্রমাণ করার জন্য পুনরায় কর্মার সামনে উপস্থিত হন।

প্রচলিত বিশ্বাস যে তিনি কৃষ্ণের উপস্থিতিতে কৃষ্ণকে 'খিচুড়ি' দিয়েছিলেন। এই খবর ছড়িয়ে পড়লে এবং পুরীর সাধুদের কাছে পৌঁছলে তারা কর্মাবাইকে সেখানে এসে ভগবানকে খিচুড়ির ভোগ দিতে বলেন। কৃষ্ণও সেখানে আবির্ভূত হয়েছিলেন। এরপর কর্মাবাই পুরীতে বাস করতে শুরু করেন।

এক লোকগীতি বলে যে -

*থালি ভার'র লাইয়ি খিচাদো ওপার ঘি কি বাটকি* !

*জীমো মার শ্যাম ধনি জিমাভাই বেটি জাত কি* !!

কর্মাবাই ২৫ জুলাই ১৬৩৪ সালে পুরীতে জীবন্ত সমাধি গ্রহণ করেন।

বর্তমানে পুরী জগন্নাথ রথযাত্রার সময়, ভগবান জগন্নাথের রথ তার সমাধির কাছে অল্প সময়ের জন্য অবস্থান করে। বিশ্বাস করা হয় যে, তার দৃষ্টি ছাড়া রথটি এক ইঞ্চিও নড়তে পারে না এবং এটি কর্মাবাইয়ের জন্য ভগবানের স্বীয় অভিরুচি।

## তথ্যসূত্র

বিষয়শ্রেণী:কৃষ্ণ ভক্ত
বিষয়শ্রেণী:জগন্নাথ ভক্ত
বিষয়শ্রেণী:১৬১৫-এ জন্ম
বিষয়শ্রেণী:১৬৩৪-এ মৃত্যু
আশিকুর রহমান শিবলী

**আশিকুর রহমান শিবলী** (জন্ম ০১ ডিসেম্বর ২০০৫) একজন বাংলাদেশী ক্রিকেটার এবং ২০২৩ অনূর্ধ্ব-১৯ এশিয়া কাপে সর্বোচ্চ রান সংগ্রহকারী। তিনি ০১ ডিসেম্বর ২০০৫ সালে ফরিদপুরে জন্মগ্রহণ করেন। 

## তথ্যসূত্র

বিষয়শ্রেণী:ফরিদপুর জেলার ক্রীড়াবিদ
বিষয়শ্রেণী:বাংলাদেশী ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:২০০৫-এ জন্ম
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
সারেং বৌ (উপন্যাস)

**সারেং বৌ** শহীদুল্লা কায়সার কর্তৃক রচিত একটি উপন্যাস। এতে এক দেশ-বিদেশ ভ্রমণকারী সারেং ও তার বউ এর জীবনকাহিনীর উপর ভিত্তি করে লেখা হয়েছে।

## চরিত্র
কদম আলী ও নবিতুন এই উপন্যাসের কেন্দ্রীয় চরিত্র।

## অভিযোজন

এই উপন্যাসের উপর ভিত্তি করে ১৯৭৮ সালে *[[সারেং বৌ|একই নামে]]* একটি চলচ্চিত্র মুক্তি দেওয়া হয়, যেটির পরিচালক ছিলেন আবদুল্লাহ আল মামুন। চলচ্চিত্রটিতে অভিনয় করেন ফারুক, কবরী, আরিফুল হক, জহিরুল হক, বিলকিস, বুলবুল ইসলাম, ডলি চৌধুরীসহ আরো অনেকে।

## তথ্যসূত্র

বিষয়শ্রেণী:বাংলা ভাষার উপন্যাস
বিষয়শ্রেণী:১৯৬২-এর উপন্যাস
স্বর্বেদ মহামন্দির

**স্বর্বেদ বা সরবেদ মহামন্দির** () ভারতের উত্তরপ্রদেশ রাজ্যের বারাণসী শহর থেকে বারো কিলোমিটার দূরে উমরাহাঁ'তে অবস্থিত। মন্দিরটি বিশ্বের বৃহত্তম ধ্যান কেন্দ্র হিসাবে প্রতিষ্ঠিত হয়েছে। এই মন্দিরে কোন দেব-দেবীর অধিষ্ঠান নেই অর্থাৎ এখানে কোনও দেবতার পুজা-অর্চনা করা হয় না, শুধুমাত্র ধ্যানে অংশগ্রহণ করা হয়।

## ইতিহাস
 
ভারতের স্বাধীনতা আন্দোলনের অমর যোদ্ধা অনন্ত শ্রী সদগুরু সদাফল দেও জী মহারাজ ছিলেন উনিশ শতকের এক আত্মিক বা আধ্যাত্মিক নেতা ও যোগসাধক এবং 'বিহঙ্গম যোগ'-এর মহান শ্রদ্ধেয় প্রতিষ্ঠাতা। 'বৃহত্তম বিহঙ্গম যোগ সমাজ' তথা সংস্থার শতবর্ষ উদযাপনের অঙ্গ হিসাবে স্বর্বেদ মহামন্দিরের পরিকল্পনা করা হয় এবং ২০০৪ খ্রিস্টাব্দে সদগুরু আচার্য স্বতন্ত্র দেব এবং সন্ত প্রভার বিজ্ঞান দেব মহামন্দিরের ভিত্তি স্থাপন করেন। দশ বৎসর পরে ২০১৪ খ্রিস্টাব্দে এর নির্মাণ কাজ শুরু হয়। ২০২৩ খ্রিস্টাব্দের ১৮ ডিসেম্বর ভারতের প্রধানমন্ত্রী নরেন্দ্র মোদী মন্দিরটির আনুষ্ঠানিক দ্বারোদ্ঘাটন করেন।  প্রসঙ্গত, উল্লেখ্য এই যে, মন্দির নির্মাণকালে ২০২১ খ্রিস্টাব্দের ১৪ ডিসেম্বর মঙ্গলবার প্রধানমন্ত্রী প্রথমবার পরিদর্শনে এসেছিলেন।

## মন্দিরের নামকরণ ও বৈশিষ্ট্য
মন্দিরটির নামকরণ অনন্ত শ্রী সদগুরু সদাফল দেও জী মহারাজ রচিত *স্বর্বেদ* শীর্ষক এক আধ্যাত্মিক পুস্তকের নামে রাখা হয়েছে। 'স্বঃ' অর্থ 'আত্মা' ও 'বেদ' অর্থ 'জ্ঞান' এই দু'টি শব্দের সমন্বয়ে 'স্বর্বেদ'- এর উৎপত্তি। মানবজাতিকে মহৎ আধ্যাত্মিক জ্ঞানের আভায় আলোকিত করতে এবং সারা বিশ্বে শান্তিপূর্ণ আবহ বজায় রাখতে যে আত্মজ্ঞানের প্রয়োজন তাই 'স্বর্বেদ'। তাই এই মন্দিরের কোনও নির্দিষ্ট দেবতার পুজো না করে, ধ্যান করা হয়। আত্মার জ্ঞান লাভের উদ্দেশ্যে 'স্বর্বেদ মহামন্দির' তাই ধ্যানের পীঠস্থান।

প্রাচীন দর্শন, আধ্যাত্মিকতা এবং আধুনিক স্থাপত্যের এক অত্যাশ্চর্য নকশায় প্রায় তিন লক্ষ বর্গফুটের বিস্তৃত ক্ষেত্রের উপর ১২৫ টি পাপড়িযুক্ত পদ্মের গম্বুজ-শীর্ষ গোলাপী মাকরানা মার্বেলের সাততলা মন্দিরটি বিপুল অর্থ ব্যয়ে নির্মিত হয়েছে। নির্মাণকাজে ১৫ জন ইঞ্জিনিয়ারের তত্ত্বাবধানে ও নির্দেশনায় ৬০০ জন নির্মাণ শ্রমিক লিপ্ত ছিলেন। বিশাল কাঠামোর এই মন্দিরের ছাদ ও দরজা সেগুন কাঠের তৈরি। গোলাপী বেলেপাথরের মন্দিরের দেয়াল স্বর্বেদের ৩১৭৩ টি শ্লোকের খোদাইয়ে সজ্জিত করা হয়েছে। বিশাল পরিসরের এই মহামন্দিরে প্রায় ২০ হাজারেরও বেশি মানুষ একসঙ্গে বসে প্রাণায়াম, ধ্যান ও যোগাসন করতে পারবেন। এছাড়াও মন্দির সংলগ্ন বাগানে নানা ওষধি গাছসহ ১০১ টি ফোয়ারায় এবং অত্যাধুনিক আলোর ব্যবস্থায় এই মন্দিরটির সৌন্দর্য বৃদ্ধি হয়েছে। 

## আরো দেখুন
* বিহঙ্গম যোগ

## তথ্যসূত্র

বিষয়শ্রেণী:২০২৩-এ ভারতে প্রতিষ্ঠিত
বিষয়শ্রেণী:বারাণসীর হিন্দু মন্দির
ডোগরি লিপি

থাম্ব| ডোগরা লিপিতে বর্ণমালার ছক
**ডোগরি লিপি** একটি লিখন পদ্ধতি যা মূলত ভারতীয় উপমহাদেশের উত্তরাঞ্চলের জম্মু ও কাশ্মীরে ডোগরি ভাষায় লেখার জন্য ব্যবহৃত হয়।

## ইতিহাস
জম্মু ও কাশ্মীরের মহারাজা রণবীর সিং- এর আদেশে ডোগরা আখর লিপির পুনরুজ্জীবন পৃষ্ঠপোষকতা করা হয়েছিল। এটি পুরানো ডোগরা অক্ষর লিপির একটি পরিবর্তিত সংস্করণ, যা কালচক্রে টাকরি লিপির একটি জম্মু রূপ ছিল।
থাম্ব| ডোগরা লিপির নমুনা

## পুনরুজ্জীবনের প্রচেষ্টা
জম্মু তাওয়াই রেলওয়ে স্টেশনে নতুন ডোগরা অক্ষরের সাইনবোর্ড স্থাপন করা হয়েছে। তবে, লিপিটি কার্যত বিলুপ্ত, এখন ডোগরি লেখার জন্য দেবনাগরী ব্যবহার করা হচ্ছে।

## ইউনিকোড

ডোগরা আখর নামটি জুন, ২০১৮ (সংস্করণ ১১.০) এ ইউনিকোড স্ট্যান্ডার্ডে একটি ইউনিকোড ব্লক হিসাবে যুক্ত করা হয়েছিল।

ইউনিকোড ব্লকের নাম *ডোগরা*, U+11800–U+1184F, এবং এতে ৬০টি অক্ষর রয়েছে:

## তথ্যসূত্র

## বহি সংযোগ

* Omniglot এ Dogri

বিষয়শ্রেণী:ব্রাহ্মী লিপি
বিষয়শ্রেণী:সরল আধ্ববসহ পাতা
বিষয়শ্রেণী:আইএসও ১৫৯২৪ চার-বর্ণের কোডসহ লিপি
বিহঙ্গম যোগ

থাম্ব| বিহঙ্গম যোগের লোগো
**বিহঙ্গম যোগ** হল ভারতীয় দর্শনের এমন এক যোগ তথা ধ্যান যার মাধ্যমে আত্মা ও পরমাত্মার সংযোগ ঘটে। বিহঙ্গম যোগের ধ্যান অভ্যাসের শাখা রয়েছে বিশ্বের ৫০ টির বেশি দেশে। প্রাচীন ভারতীয় ধ্যানের অভ্যাস শেখানো ব্যবস্থা আছে শাখাগুলিতে। সদগুরু সদাফল দেও জি মহারাজ ১৯২৪ খ্রিস্টাব্দে প্রতিষ্ঠা করেন এবং তার প্রতিষ্ঠানের সদস্য সংখ্যা প্রায় ষাট লক্ষ।

জাতিসংঘের ইকোনমিক অ্যান্ড সোশ্যাল কাউন্সিল সদগুরু সদাফল দেও জি মহারাজ প্রতিষ্ঠিত ভারতের এলাহাবাদস্থিত *সদগুরু সদাফল দেও বিহঙ্গম যোগ সমাজ*টিকে ২০১৩ খ্রিস্টাব্দে বিশ্বের ১৬০ টি "বিশেষ পরামর্শমূলক মর্যাদা"- প্রাপ্ত সংস্থানের মধ্যে অন্তর্ভুক্ত করে।

এক নিয়ন্ত্রণাধীন বিচারে দেখা গেছে, অন্তত দশ বছরের অভিজ্ঞতার পনেরো জন বিহঙ্গম যোগাভ্যাসে অনুশীলনকারী যোগী ব্যক্তি মনোযোগের প্রতিটি পরীক্ষায় (যেমন, অ্যাটেনশন স্প্যান, প্রক্রিয়াকরণের গতি, মনোযোগ পরিবর্তন করার ক্ষমতা এবং হস্তক্ষেপ পরীক্ষায় কর্মক্ষমতা) ভালো ফল করেন।

## আত্ম উপলব্ধি এবং ঈশ্বর উপলব্ধি
বিহঙ্গম যোগ ভারতীয় যোগ ও ধ্যানে এক চেতন বিজ্ঞান। ভৌতিক বিজ্ঞানে  যেমন পার্থিব বিষয়ের সম্যক জ্ঞান অর্জিত হয়, তেমনই বিহঙ্গম যোগাভ্যাসে চেতন বিজ্ঞানে চেতন আত্মা এবং চেতন পরমাত্মার অনুভব লাভ হয়ে থাকে। বাহ্যজ্ঞান হতে অন্তরের অনুভবের পথে যাত্রা ঘটে বিহঙ্গম যোগে। স্বাস্থ্য, সুখ ও শান্তির সঙ্গম বিহঙ্গম যোগ। সেবা, সৎসঙ্গ এবং সাধনা বিহঙ্গম যোগের ত্রিবেণী ধারা। আত্মা আর পরমাত্মার সংযোগই বিহঙ্গম যোগ।

বিহঙ্গম যোগের ধ্যান অন্তরের প্রশান্তির পথ প্রশস্ত করে। যখন এক সাধক এক আসনে উপবিষ্ট হয়ে নিজের চেতনাকে তার গুরু প্রদর্শিত ক্ষেত্রে সন্নিবষ্ট করেন, তখন তিনি মানসিক ও আত্মিক প্রশান্তি অনুভব করেন। মনের উপর নিয়ন্ত্রণ না হওয়ায় সমাজের সমস্ত অসংগতি বিস্তার লাভ করে। ধ্যানের মাধ্যমে মানুষ মানবীয় গুণে গুণান্বিত হয়ে দিব্যগুণের স্বভাব অর্জনের যোগ্য হন।

## সদ্গুরু রচিত গ্রন্থ
সদ্গুরু সদাফল দেও জি মহারাজ ১৭ বছর হিমালয় ও অন্যান্য গুহায় ভ্রমণে ও অবস্থানে বহু গ্রন্থের রচনা করেছেন। তার সবচেয়ে উল্লেখযোগ্য আধ্যাত্মিক গ্রন্থটি হল- স্বর্বেদ।

১৯৩৮ খ্রিস্টাব্দে হিমালয়ের এক গুহায় অবস্থানকালে রচিত উপরোক্ত গ্রন্থটিতে ৩১০৬ টি শ্লোকে আধ্যাত্মিক পন্থা উল্লেখ করেছেন। স্বর্বেদ পাঠে জ্ঞান শক্তি জাগরণের দিশাসহ সমস্ত আধ্যাত্মিক জ্ঞানের সমাধান পাওয়া যায়।

এছাড়াও, সদ্গুরু সদাফল দেও জি মহারাজ ১৯৪০ খ্রিস্টাব্দে হিন্দিতে *বিহঙ্গম যোগ সন্দেশ* নামের এক মাসিক পত্রিকার প্রকাশনা শুরু করেন। পত্রিকাটিতে ব্রহ্মবিদ্যা সম্পর্কিত বিষয়াদির স্থান পেত যার দ্বারা পাঠকের জন্য সুখ, শান্তি ও সমৃদ্ধির পথে নানা দিশা প্রদর্শিত হত।

## আরো দেখুন
* স্বর্বেদ মহামন্দির

## তথ্যসূত্র

## বহিঃসংযোগ
*  More About Vihangam Yoga 
* Vihangamyoga Home
* Vihangamyoga USA
* Vihangamyoga Australia
* Vihangamayoga Rajasthan
* Vihangamyoga Singapore

বিষয়শ্রেণী:ধ্যান
বিষয়শ্রেণী:ভারতীয় দর্শন
গৌড়ি লিপি

**গৌড়ি লিপি** (গৌরী লিপি), যা **আদি-বাংলা লিপি** নামেও পরিচিত, ব্রাহ্মীয় পরিবারের একটি ধ্বনিভিত্তিক বর্ণমালার লিপি। গৌড়ি লিপি ধীরে ধীরে বাংলা-অসমীয়া (পূর্বী নাগরী), ওড়িয়া এবং তিরহুতা লিপিতে বিকশিত হয়।
[থাম্ব| গৌড়ি লিপি সহ রৌপ্য মুদ্রা, [হরিকেল রাজ্য, প্রায় ৯-১৩ শতকের]]

## নামকরণ
জার্মান পণ্ডিত জর্জ বুহলার প্রাচীন বাংলার গৌড় (অঞ্চল) গৌড় রাজ্যের নামানুসারে গৌড় লিপির নামকরণ করেন। মধ্যযুগীয় গৌড় (অঞ্চল) বর্তমানে বাংলা (অঞ্চল) নামে পরিচিত। এই নাম থাকা সত্ত্বেও, লিপিটি আসাম, বিহার, ওড়িশা, ঝাড়খণ্ড, নেপালের প্রতিবেশী অংশ এবং মায়ানমারের রাখাইনেও ব্যবহৃত হত। লিপিটিকে বিভিন্ন অঞ্চলে বিভিন্ন নামে ডাকা হয় যেমন প্রোটো-অসমীয়, প্রোটো-বাংলা, প্রোটো-মৈথিলি, প্রোটো-ওড়িয়া। এই কারণেই সুরেশচন্দ্র ভট্টাচার্য নিরপেক্ষ নাম প্রস্তাব করেন যেমন সংক্ষেপে প্রোটো-বিএএম, প্রোটো-বামো।

## ইতিহাস
থাম্ব|দনুজমর্দ্দনার রৌপ্য মুদ্রা, ১৪১৭
গৌড়ি লিপিটি প্রাচীন পূর্ব ভারতে আবির্ভূত হয়েছিল সিদ্ধং লিপির উত্তর-পূর্বাঞ্চলের রূপ হিসেবে, যা গুপ্ত লিপি থেকে উদ্ভূত। পণ্ডিত বুহলারের মতে, গৌড়ি (বা *প্রোটো-বাংলা* ) লিপিটি এর প্যাঁচানো অক্ষর এবং হুক বা উল্লম্বের শীর্ষে ফাঁপা ত্রিভুজ দ্বারা চিহ্নিত করা হয়। ১১ শতকে, বিখ্যাত পারসিক পণ্ডিত আল-বিরুনি লিপিটি সম্পর্কে লিখেছেন। তিনি ভারতীয় বর্ণমালার মধ্যে উল্লেখ করেছেন, পূর্ব দেশে (পূর্ব অঞ্চল) গৌড়ি ব্যবহৃত হয়।

আধুনিক প্রাচ্যের লিপিগুলো (বাংলা-অসমীয়া, ওড়িয়া এবং মৈথিলি) ১৪শ এবং ১৫শতকের কাছাকাছি গৌড়ি থেকে স্পষ্টভাবে আলাদা হয়ে যায়। যদিও বাংলা, আসাম এবং মিথিলার লিপিগুলোর পারস্পরিক মিল ছিল, ওড়িয়া লিপিতে ১৩-১৪ শতকে বাঁকানো শীর্ষ দেখা গিয়েছিল এবং ক্রমবর্ধমানভাবে ভিন্ন হতে থাকে।

## আরো দেখুন

* গৌড় রাজ্য
* গৌড় (অঞ্চল)
* ব্রাহ্মী লিপি
* ব্রাহ্মিক লিপি
* সিদ্ধং লিপি
* পূর্ব নাগরী

## তথ্যসূত্র

বিষয়শ্রেণী:ব্রাহ্মী লিপি
বিষয়শ্রেণী:সরল আধ্ববসহ পাতা
বিষয়শ্রেণী:লিখন পদ্ধতি
মহাত্মা জ্যোতিবা ফুলে রোহিলখণ্ড বিশ্ববিদ্যালয়

**মহাত্মা জ্যোতিবা ফুলে রোহিলখণ্ড বিশ্ববিদ্যালয়**, এটি উত্তরপ্রদেশের একটি সরকারি বিশ্ববিদ্যালয়। এটি উত্তর প্রদেশের বেরেলি জেলার পিলিভীত বাইপাস রোডে অবস্থিত। এটি 1975 সালে প্রতিষ্ঠিত হয়েছিল এবং 9টি জেলার 500 টিরও বেশি কলেজ এর অধীনে অধিভুক্ত। এর চ্যান্সেলর হলেন উত্তর প্রদেশের রাজ্যপাল, এবং উপাচার্য হলেন অধ্যাপক কেপি সিং। এই বিশ্ববিদ্যালয়টি 9001:2015 এবং 14001:2015 এর অধীনে NAAC দ্বারা A++ মর্যাদা প্রদান করেছে।

## উল্লেখযোগ্য প্রাক্তন ছাত্র
* সন্তোষ গাঙ্গওয়ার
* মহম্মদ শামি
* গুলাবো দেবী
* নরেন্দ্র শ্রীবাস্তব
* বিনোদ কাপরি
* রাজপাল যাদব
* সঞ্জীব আগরওয়াল
* রাজেশ আগরওয়াল
* ধরমপাল সিং

## বহিঃসংযোগ
*এম. জে. পি. রোহিলখণ্ড বিশ্ববিদ্যালয়ের অফিসিয়াল ওয়েবপেইজ
* ইউপি স্টেট কাউন্সিল অফ হায়ার এডুকেশন / এনএএসি / এনএএসি কলেজ, বিশ্ববিদ্যালয়ের স্বীকৃতির স্থিতি

বিষয়শ্রেণী:উত্তরপ্রদেশের বিশ্ববিদ্যালয়
বিষয়শ্রেণী:বরেলিতে শিক্ষা
বিষয়শ্রেণী:বরেলিতে ভবন ও স্থাপনা
বিষয়শ্রেণী:১৯৭৫-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:১৯৭৫-এ উত্তরপ্রদেশে প্রতিষ্ঠিত
বিষয়শ্রেণী:জ্যোতিরাও ফুলে
বিষয়শ্রেণী:রোহিলখণ্ড
সল্টবার্ন (চলচ্চিত্র)

***সল্টবার্ন*** এমারল্ড ফিনল রচিত ও পরিচালিত ২০২৩ সালের মার্কিন তিক্ত হাস্যরসাত্মক মনস্তাত্ত্বিক থ্রিলার চলচ্চিত্র। এতে শ্রেষ্ঠাংশে অভিনয় করেছেন ব্যারি কিয়োগান, জ্যাকব ইলর্ডি, রোজামন্ড পাইক, রিচার্ড ই. গ্র্যান্ট, অ্যালিসন অলিভার, আর্চি ম্যাডেকুই ও কেরি মুলিগান। ২০০০-এর দশকের মাঝামাঝি সময়ে ইংল্যান্ডের পটভূমিতে নির্মিত চলচ্চিত্রটিতে দেখা যায় অক্সফোর্ড বিশ্ববিদ্যালয়ের এক শিক্ষার্থী তার কলেজের ধনী সহপাঠির প্রতি আকৃষ্ট হয় এবং তার নিমন্ত্রণে তার বাড়িতে গ্রীষ্মের ছুটি কাটাতে যায়।

২০২৩ সালের ৩১শে আগস্ট ৫০তম টেলুরাইড চলচ্চিত্র উৎসবে চলচ্চিত্রটির উদ্বোধনী প্রদর্শনী হয়। এটি ২০২৩ সালের ১৭ই নভেম্বর যুক্তরাজ্যে মুক্তি পায়, এবং একই দিনে মার্কিন যুক্তরাষ্ট্রে সীমিত পরিসরে ও পরে ২২শে নভেম্বর বৃহৎ পরিসরে মুক্তি দেওয়া হয়। চলচ্চিত্রটি সমালোচকদের কাছ থেকে ইতিবাচক প্রতিক্রিয়া লাভ করে। এটি ৮১তম গোল্ডেন গ্লোব পুরস্কারে কিয়োগান নাট্যধর্মী চলচ্চিত্রে শ্রেষ্ঠ অভিনেতা ও পাইক শ্রেষ্ঠ পার্শ্ব অভিনেত্রী বিভাগে দুটি মনোনয়ন লাভ করেন।

## অভিনয়শিল্পীদল
* ব্যারি কিয়োগান - অলিভার কুইক
* জ্যাকব ইলর্ডি - ফেলিক্স ক্যাটন
* রোজামন্ড পাইক - লেডি এলসপেথ ক্যাটন, ফেলিক্সের মা
* রিচার্ড ই. গ্র্যান্ট - স্যার জেমস ক্যাটন, ফেলিক্সের বাবা
* অ্যালিসন অলিভার - ভেনেশিয়া ক্যাটন, ফেলিক্সের বোন
* আর্চি ম্যাডেকুই - ফারলেই স্টার্ট, ফেলিক্সের চাচাতো ভাই
* কেরি মুলিগান - "পুওর ডিয়ার" পামেলা, এলসপেথের বান্ধবী
* পল রিস - ডানকান, সল্টবার্নের গৃহপরিচারক
* ইউয়ান মিচেল - মাইকেল গ্যাভি, অলিভারের বিদ্যালয়ের সহপাঠি
* ললি অ্যাডফোপ - লেডি ড্যাফনি
* স্যাডি সভেরল - অ্যানাবেল
* মিলি কেন্ট - ইন্ডিয়া
* রিস শিয়ারস্মিথ - অধ্যাপক ওয়েয়ার

## তথ্যসূত্র

## বহিঃসংযোগ
* 
* 
* 

বিষয়শ্রেণী:২০২৩-এর চলচ্চিত্র
বিষয়শ্রেণী:২০২৩-এর এলজিবিটিকিউ সম্পর্কিত চলচ্চিত্র
বিষয়শ্রেণী:২০২৩-এর মনস্তাত্ত্বিক থ্রিলার চলচ্চিত্র
বিষয়শ্রেণী:২০২৩-এর হাস্যরসাত্মক নাট্য চলচ্চিত্র
বিষয়শ্রেণী:২০২০-এর দশকের ইংরেজি ভাষার চলচ্চিত্র
বিষয়শ্রেণী:২০২০-এর দশকের ব্রিটিশ চলচ্চিত্র
বিষয়শ্রেণী:২০২০-এর দশকের মার্কিন চলচ্চিত্র
বিষয়শ্রেণী:ব্রিটিশ এলজিবিটিকিউ সম্পর্কিত চলচ্চিত্র
বিষয়শ্রেণী:ব্রিটিশ তিক্ত হাস্যরসাত্মক চলচ্চিত্র
বিষয়শ্রেণী:ব্রিটিশ বিদ্রুপাত্মক চলচ্চিত্র
বিষয়শ্রেণী:ব্রিটিশ মনস্তাত্ত্বিক থ্রিলার চলচ্চিত্র
বিষয়শ্রেণী:ব্রিটিশ হাস্যরসাত্মক নাট্য চলচ্চিত্র
বিষয়শ্রেণী:এলজিবিটি সম্পর্কিত তিক্ত হাস্যরসাত্মক চলচ্চিত্র
বিষয়শ্রেণী:এলজিবিটিকিউ সম্পর্কিত রোমাঞ্চকর চলচ্চিত্র
বিষয়শ্রেণী:অ্যামাজন এমজিএম স্টুডিওজের চলচ্চিত্র
বিষয়শ্রেণী:ওয়ার্নার ব্রসের চলচ্চিত্র
বিষয়শ্রেণী:মিডিয়া রাইটস ক্যাপিটালের চলচ্চিত্র
বিষয়শ্রেণী:মেট্রো-গোল্ডউইন-মেয়ারের চলচ্চিত্র
বিষয়শ্রেণী:লাকিচ্যাপ এন্টারটেইনমেন্টের চলচ্চিত্র
বিষয়শ্রেণী:মার্গো রবি প্রযোজিত চলচ্চিত্র
বিষয়শ্রেণী:২০০০-এর দশকের পটভূমিতে চলচ্চিত্র
বিষয়শ্রেণী:২০০৬-এর পটভূমিতে চলচ্চিত্র
বিষয়শ্রেণী:২০০৭-এর পটভূমিতে চলচ্চিত্র
বিষয়শ্রেণী:২০২২-এর পটভূমিতে চলচ্চিত্র
বিষয়শ্রেণী:অক্সফোর্ড বিশ্ববিদ্যালয়ের পটভূমিতে চলচ্চিত্র
বিষয়শ্রেণী:চলচ্চিত্রে পুরুষ উভকামিতা
বিষয়শ্রেণী:ইংরেজি ভাষার তিক্ত হাস্যরসাত্মক চলচ্চিত্র
অন্বেষা দত্তগুপ্ত

**অন্বেষা মিতা দত্তগুপ্ত** (জন্ম ; ১৫ ডিসেম্বর ১৯৯৩, তার শিল্পীর নাম পরিবর্তন করে **অন্বেষা**) একজন ভারতীয় গায়ক এবং সুরকার হিন্দি, বাঙালি, কন্নড়, তামিল, মারাঠি এবং অন্যান্য ভারতীয় ভাষা। তিনি প্রথম রিয়েলিটি শো *আমুল স্টার ভয়েস অফ ইন্ডিয়া*, ছোটে উস্তাদ ১৩ বছর বয়সে হাজির হন।

## জীবনী
অন্বেষা লাইসি স্কুল, কলকাতা এর ছাত্রী। তিনি ভিরার, মহারাষ্ট্র-এ জন্মগ্রহণ করেন। যখন তিনি চার বছর বয়সী, তখন পরিবারটি তাদের নিজ শহরে কলকাতা-এ স্থানান্তরিত হয়। তিনি লাইসি স্কুলে গিয়েছিলেন. পরে, তিনি অ্যামিটি ইউনিভার্সিটি থেকে স্নাতক সম্পন্ন করেন।

## সঙ্গীত পেশা
২০০৭ সালে প্রথমবারের মতো জাতীয় টেলিভিশনে উপস্থিত হন আনভেশা। তারপরে, তিনি আরও বিভিন্ন শোতে অংশ নিয়েছেন। তিনি বাংলা চলচ্চিত্র *[[খেলা]]* (২০০৮) এর "এক যে আছে রাজা" গানের মাধ্যমে প্লেব্যাক গায়িকা হিসাবে তার কর্মজীবন শুরু করেন। ১৪ বছর বয়সে প্রীতম চক্রবর্তী-এর জন্য গোলমাল রিটার্নস-এ বলিউডে আনভেশা প্রথম সাফল্য পান। তিনি 'আমি ২৪, রঞ্জনা', 'রিভলভার রানী', 'ডেঞ্জারাস ইশক', 'পাঁচলাইত' সহ অনেক চলচ্চিত্রের জন্য গান রেকর্ড করেছেন। 'আমি বান্নি', 'কাঁচি', 'প্রেম রতন ধন পায়ো', 'এক্সপোজ', 'গুরুদক্ষিণা', 'দো লফজন কি কাহানি', 'ইয়ে ক্যাসা তিগদাম', 'বানসুরি', 'আই লাভ দেশি', 'ভালোবাসি' তুমি সোনিও, 'ধুপ চাভ, মালহার' এবং অন্যান্য। হিন্দি ও বাংলা ছাড়াও, এছাড়াও তিনি তামিল, তেলুগু, কন্নড়, মালয়ালম, গুজরাটি, মারাঠি, নেপালি , রাজস্থানী, ভোজপুরি এবং এছাড়াও বাংলাদেশী চলচ্চিত্র ভাষায় গান গেয়েছেন। তার প্লেব্যাকগুলি এখন পর্যন্ত সমস্ত ভাষায় প্রায় ৫০০টি চলচ্চিত্রের জন্য। তিনি ফিল্মফেয়ার অ্যাওয়ার্ড (পূর্ব) এর মতো সম্মান পেয়েছেন,

অন্বেষা ২০০০ সালে সবুজের দেশে (ইটিভি বাংলা) অভিনয় করেছিলেন। তিনি তারানা সঙ্গীত প্রতিযোগিতায় (১ম সময়সূচী) একজন মেগা ফাইনালিস্ট ছিলেন যা ২০০৩ সালের জানুয়ারিতে (ইটিভি বাংলা) প্রচারিত হয়েছিল। ২০০৭ সালের প্রথম দিকে, তিনি মিউজিক্যাল গেম শো আন্তাক্ষরী (স্টার প্লাস) তেও অংশগ্রহণ করেছিলেন যেখানে তিনি পূর্ব অঞ্চলের প্রতিনিধিত্ব করেছিলেন।

২০২৩ সালে তিনি মারাঠি ফিল্ম *[[পাহিজে জাতিচে]]* এর জন্য সঙ্গীত এবং ব্যাকগ্রাউন্ড স্কোর রচনা করেন, মারাঠি সিনেমা-এ আত্মপ্রকাশ করেন।

## পুরস্কার এবং মনোনয়ন
তাকে দেওয়া কিছু পুরস্কার হল ফিল্মফেয়ার পুরস্কার (পূর্ব), ২ মির্চি মিউজিক অ্যাওয়ার্ড (বাংলা ও দক্ষিণ ভারত), গুজরাট রাজ্য পুরস্কার, তারকা পরিবার পুরস্কার, ৩ টেলি সিনে অ্যাওয়ার্ডস, বিগ মিউজিক অ্যাওয়ার্ডস, চিত্রপট পদদর্পণ পুরস্কার (মারাঠি), একাডেমিয়া পুরস্কার (লস এঞ্জেলেস, মার্কিন যুক্তরাষ্ট্র), গার্বার বেঙ্গলি (বিভিন্ন ক্ষেত্রে অর্জনকারীদের জন্য একটি সম্মান যারা বাংলাকে গর্বিত করেছে), টেলি সম্মান, ওমেন এন্টারটেইনার্স অ্যাওয়ার্ড, সঙ্গীত পরিচালনার জন্য উত্তম কালরত্ন পুরস্কার, জিআইএফএ পুরস্কার (গুজরাটি আইকনিক ফিল্ম অ্যাওয়ার্ড) ইত্যাদি।

## তথ্যসূত্র

## বহিঃসংযোগ
* আন্বেষা এর গ্রাফ 
* ইউটিউব চ্যানেল
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৯৩-এ জন্ম
বিষয়শ্রেণী:ভারতীয় গায়িকা
বিষয়শ্রেণী:ভারতীয় আপাতবাস্তব টেলিভিশন অনুষ্ঠানে অংশগ্রহণকারী
বিশ্ব রেডক্রস ও রেডক্রিসেন্ট দিবস

[ডান|থাম্ব| [অঁরি দ্যুনঁ|জিন হেনরি ডুনান্ট, রেড ক্রসের প্রতিষ্ঠাতা]]
**বিশ্ব রেডক্রস ও রেডক্রিসেন্ট দিবস** হল আন্তর্জাতিক রেড ক্রস দিবস এবং রেড ক্রিসেন্ট দিবসের নীতির একটি বার্ষিক উদযাপন। বিশ্ব রেড ক্রস দিবস রেড ক্রিসেন্ট ডে নামেও পরিচিত। প্রতি বছর ৮ মে বিশ্ব রেড ক্রস দিবস ও রেড ক্রিসেন্ট দিবস পালিত হয়। এই তারিখটি হেনরি ডুনান্টের জন্মবার্ষিকী, যিনি ৮ মে ১৮২৮ সালে জেনেভা, সুইজারল্যান্ডে জন্মগ্রহণ করেছিলেন এবং ৩০ অক্টোবর ১৯১০ সালে সুইজারল্যান্ডের হাইডেনে মারা যান। তিনি (আইসিআরসি) রেড ক্রসের আন্তর্জাতিক কমিটির প্রতিষ্ঠাতা এবং ১৯০১ সালে প্রথম নোবেল শান্তি পুরস্কারের প্রাপক।   

## ইতিহাস
শান্তির ক্ষেত্রে একটি বড় অবদান হতে পারে এমন একটি বার্ষিক পদক্ষেপের ধারণা প্রথম বিশ্বযুদ্ধের ঠিক পরে চালু করা হয়েছিল। রেড ক্রস ট্রুস নামে পরিচিত এই উদ্যোগটি রেড ক্রসের ১৪ তম আন্তর্জাতিক সম্মেলনে প্রতিষ্ঠিত একটি আন্তর্জাতিক কমিশন দ্বারা অধ্যয়ন করা হয়েছিল। ১৯৩৪ সালে টোকিওতে রেড ক্রসের ১৫তম আন্তর্জাতিক সম্মেলনে উপস্থাপিত এর প্রতিবেদনটি অনুমোদিত হয়। দ্বিতীয় বিশ্বযুদ্ধের পরেই ১৯৪৬ সালে টোকিও প্রস্তাবটি লীগ অফ রেড ক্রস সোসাইটিজ (এলআরসিএস) দ্বারা অধ্যয়ন করা হয় এবং ১৯৯১ সালে ইন্টারন্যাশনাল ফেডারেশন অফ রেড ক্রস অ্যান্ড রেড ক্রিসেন্ট সোসাইটিজ (আইএফআরসিএসএ) নামকরণ করা হয়। দুই বছর পর, যুদ্ধবিরতির নীতি এবং বিশ্বের বিভিন্ন অঞ্চলে এর প্রয়োগযোগ্যতা বিবেচনা করে, বার্ষিক আন্তর্জাতিক রেড ক্রস দিবসের প্রস্তাব গৃহীত হয়। এবং প্রথম রেড ক্রস দিবস ১৯৪৮ সালের ৮ মে পালিত হয়। সময়ের সাথে সাথে এই দিনের আনুষ্ঠানিক শিরোনাম পরিবর্তিত হয় এবং ১৯৮৪ সালে এটি "বিশ্ব রেড ক্রস এবং রেড ক্রিসেন্ট দিবস" হয়ে ওঠে।

## তথ্যসূত্র

## বহিঃসংযোগ

* রেড ক্রসের আন্তর্জাতিক কমিটি: বিশ্ব রেড ক্রস এবং রেড ক্রিসেন্ট দিবস
* ব্রিটিশ রেড ক্রস   

বিষয়শ্রেণী:আন্তর্জাতিক রেড ক্রস ও রেড ক্রিসেন্ট আন্দোলন
বিষয়শ্রেণী:আন্তর্জাতিক উদ্‌যাপন
বিষয়শ্রেণী:মে উদ্‌যাপন
ইনস্ক্রিপ্ট

থাম্ব|upright=1.8|বাংলা ইনস্ক্রিপ্ট কিবোর্ড বিন্যাস।
**ইনস্ক্রিপ্ট** () হচ্ছে সাধারণ ১০৪ বা ১০৫ কি-বিশিষ্ট কিবোর্ড ব্যবহার করে ভারতীয় ভাষায় লেখালেখির জন্য প্রমিত কিবোর্ড বিন্যাস। ব্রাহ্মী লিপি ও অলচিকি লিপি ব্যবহারকারী ভারতীয় ভাষাতে লেখা ইনপুট করার জন্য ভারত সরকার এই কিবোর্ড বিন্যাসের উদ্ভাবন করেছিল। বিভিন্ন সরকারি ও বেসরকারি সংগঠন এই কিবোর্ড বিন্যাসকে সমর্থন করেছে। এর মাধ্যমে অলচিকি, ওড়িয়া গুজরাটি, গুরুমুখী, কন্নড়, তামিল, তেলুগু, দেবনাগরী, বাংলা, মালয়ালম ইত্যাদি লিপিতে লেখালেখি সম্ভব।

বেশিরভাগ অপারেটিং সিস্টেমে ইনস্ক্রিপ্ট কিবোর্ড বিন্যাস পাওয়া যায়, যার মধ্যে উইন্ডোজ (২০০০ ও পরবর্তী), লিনাক্স ও ম্যাক ওএস উল্লেখযোগ্য। এটি অ্যান্ড্রয়েড ৪.০ (আইস ক্রিম স্যান্ডউইচ) ও পরবর্তী সংস্করণে পাওয়া যায়, কিন্তু গুগল কিবোর্ডের সর্বশেষ সংস্করণে একে বাদ দেওয়া হয়েছে।

## তথ্যসূত্র

বিষয়শ্রেণী:কিবোর্ড বিন্যাস
বিষয়শ্রেণী:ইন্ডিক কম্পিউটিং
বিষয়শ্রেণী:ভারতীয় উদ্ভাবন
বিষয়শ্রেণী:কম্পিউটার কিবোর্ড
ভারতের যুক্তরাষ্ট্রবাদ

ভারতের সংবিধান ভারতের প্রশাসনিক গঠনকে প্রতিষ্ঠা করে, যার মধ্যে কেন্দ্রীয় সরকার ও রাজ্য সরকারের মধ্যে সম্পর্ক অন্তর্গত। সংবিধানের একাদশ ভাগে কেন্দ্রীয় সরকার ও রাজ্য সরকারের মধ্যে বিধানিক, প্রশাসনিক ও নির্বাহী ক্ষমতার বণ্টনের কথা আলোচনা করা হয়েছে। বিভিন্ন বিধনিক ক্ষমতা সংঘসূচী, রাজ্যসূচী ও সমবর্তী সূচীতে শ্রেণীভুক্ত করা হয়েছে, যা যথাক্রমে কেন্দ্রীয় সরকারকে প্রদান করা ক্ষমতা, রাজ্য সরকারকে প্রদান করা ক্ষমতা এবং কেন্দ্র ও রাজ্যের মধ্যে যৌথ ক্ষমতাকে প্রতিনিধিত্ব করে।

ভারতের এই যুক্তরাষ্ট্রবাদ প্রতিসম, যেখানে রাজ্যস্তরে প্রদান করা ক্ষমতা সমান। ঐতিহাসিকভাবে, সংবিধানের এক সাময়িক বিধান অনুচ্ছেদ ৩৭০-এর জন্য জম্মু ও কাশ্মীর রাজ্য অন্যান্য রাজ্যের থেকে এক পৃথক মর্যাদা লাভ করেছিল, সংসদ যে বিধানটি ২০১৯ সালে খারিজ করে দিয়েছিল। কেন্দ্রশাসিত অঞ্চল এককেন্দ্রিক ধাঁচের এবং এটি সরাসরি কেন্দ্রীয় সরকারের অধীনে। সংবিধানের অনুচ্ছেদ ১ (১)-এ দ্বিস্তরীয় প্রশাসন এবং অতিরিক্ত স্থানীয় সরকারের কথা উল্লেখ আছে। দিল্লি ও পুদুচেরিকে যথাক্রমে অনুচ্ছেদ ২৩৯কক ও অনুচ্ছেদ ২৩৯ক-এর মাধ্যমে বিধানসভা প্রদান করা হয়েছে।

## বৈশিষ্ট্য

## বিধানিক ক্ষমতা

### সংঘসূচী

### রাজ্যসূচী

### সমবর্তী সূচী

### অন্যান্য

## নির্বাহী ক্ষমতা

## আর্থিক ক্ষমতা

## বিরোধ নিষ্পত্তি

## অ্যাকাডেমিক গবেষণা ও তত্ত্ব

## কেন্দ্রশাসিত অঞ্চল

## বিচ্যুতি

## এককেন্দ্রিক বৈশিষ্ট্য

## তথ্যসূত্র

বিষয়শ্রেণী:ভারতের সংবিধান
বিষয়শ্রেণী:যুক্তরাষ্ট্রবাদ
সালাম ফরমান্দেহ

**সালাম ইয়া মাহদি** বা **সালাম ফরমান্দেহ** (, হে কমান্ডার, আপনাকে সালাম) একটি ফার্সি গান যা ইরানের শিল্পী আবু যর রুহি দ্বারা তৈরি। জেনারেল সোলেইমানি, এবং ইমাম মাহদি সম্পর্কে এবং এটি প্রধানত সারা বিশ্বের শিয়া মুসলিমরা বড় দলে পরিবেশন করে।

গানটি পপ ঘরানার একটি অপেক্ষাকৃত দীর্ঘ সংস্করণ ২০২২ সালের মার্চ মাসে সোশ্যাল মিডিয়ায় নতুন ফার্সি বছরের (ফারভারদিন ১৪০১) ঠিক আগে প্রকাশিত হয়েছিল এবং পরে এপ্রিল এবং মে ২০২২ এর দিকে জনসাধারণের মনোযোগ আকর্ষণ করেছিল। গানটি দৃশ্যত ইরানি বিপ্লব এবং এর আদর্শকে সমর্থন করার ক্ষেত্রে নতুন প্রজন্মের অবদানকে লক্ষ্য করে এবং হাইলাইট করে। সংগঠনগুলি আজাদী স্টেডিয়ামে সবচেয়ে বড় গানটি প্রদর্শন করে বৃহৎ দলে গানের গায়ক গঠনের জন্য স্কুল ছাত্রদের সংগঠিত করতে সক্রিয় হয়েছে।

## মিউজিক ভিডিও
ডান|থাম্ব| "সালাম ফরমান্দেহ" এর গায়ক আবু যর রুহি
যে গায়ক "সালাম ফরমান্দেহ" গেয়েছেন তিনি হলেন আবু যর রুহি যিনি এটি গিলান আইআরআইবি টিভির জন্য পরিবেশন করেছিলেন। এই মিউজিক ভিডিওটি ২০২২ সালের মার্চ মাসে প্রকাশ করা হয়েছিল। মিউজিক ভিডিওটি জামকারান মসজিদে রেকর্ড করা হয়েছিল। ভিডিওটি পরিচালনা করেছেন মেহরানেহ বেহনাহাদ এবং প্রযোজনা করেছেন মাহিয়ার তালেবি এবং এটির গীতিকার মাহদি বানি হাশেমি।

## আজাদী স্টেডিয়ামে ব্যাপক পারফরম্যান্স
[ডান|থাম্ব| [আজাদী স্টেডিয়াম|আজাদী স্টেডিয়ামে "সালাম ফরমান্দেহ" গাওয়া হচ্ছে, ২৬ মে ২০২২]]
২০২২ সালের ২৬শে মে পশ্চিম তেহরানের আজাদী স্টেডিয়াম এন্ড স্পোর্টস কমপ্লেক্সে এবং এর আশেপাশের অঞ্চলে একটি বিশাল সমাবেশ হয়েছিল যেখানে পেশাদার শিল্পীদের দ্বারা সাজানো একটি গায়কদলের গান পরিবেশন করার জন্য কয়েক হাজার লোক তাদের বাচ্চাদের সাথে একত্রে উপস্থিত হয়েছিল। রাষ্ট্রীয় গণমাধ্যম জানিয়েছে যে সমাবেশের আকার আনুমানিক ১ লক্ষের মত হবে।

## অন্যান্য স্থানে
বিশ্বব্যাপী এই গানটি এর আরবি সংস্করণ 'সালাম ইয়া মাহদি' নামেই পরিচিত। সোশ্যাল মিডিয়ায় সংবাদমাধ্যম এবং প্রকাশিত বিষয়বস্তু অনুসারে গানটি ইরান ছাড়া অন্যান্য দেশেও উচ্চারিত হয়েছে।

গানটি স্প্যানিশ, ফরাসি, আরবি, উর্দু, আজারবাইজানীয়, পশতু, কুর্দি, মালয়, সোয়াহিলি এবং কাশ্মীরিসহ অনেক ভাষায় অনুবাদ করা হয়েছে।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:শিশুতোষ গান
বিষয়শ্রেণী:ইরানি দেশাত্মবোধক গান
বিষয়শ্রেণী:ইরানে উদ্দেশ্যপ্রণোদিত প্রচারণা
পিয়েরলুইজি গোল্লিনি

**পিয়েরলুইজি গোল্লিনি** (; জন্ম: ১৮ মার্চ ১৯৯৫) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব নাপোলি এবং ইতালি জাতীয় দলের হয়ে গোলরক্ষক হিসেবে খেলেন।

২০১২ সালে, গোল্লিনি ইতালি অনূর্ধ্ব-১৮ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় ছয় বছর যাবত ইতালির বয়সভিত্তিক দলের হয়ে খেলার পর, তিনি ২০১৯ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ১ ম্যাচে অংশগ্রহণ করেছেন।

## প্রারম্ভিক জীবন
পিয়েরলুইজি গোল্লিনি ১৯৯৫ সালের ১৮ই মার্চ তারিখে ইতালির বোলোনিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
গোল্লিনি ইতালি অনূর্ধ্ব-১৮, ইতালি অনূর্ধ্ব-১৯, ইতালি অনূর্ধ্ব-২০ এবং ইতালি অনূর্ধ্ব-২১ দলের হয়ে খেলার মাধ্যমে ইতালির প্রতিনিধিত্ব করেছেন। ইতালির বয়সভিত্তিক দলের হয়ে তিনি প্রায় ৬ বছরে ২০ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 
* 
* 
* 
* 
* 
* 
* 
* 

বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সোচেতা স্পোর্তিভা কালচো নাপোলির খেলোয়াড়
বিষয়শ্রেণী:সেরিয়ে আ-এর খেলোয়াড়
বিষয়শ্রেণী:ইতালির আন্তর্জাতিক যুব ফুটবলার
বিষয়শ্রেণী:ইতালির পুরুষ আন্তর্জাতিক ফুটবলার
বিষয়শ্রেণী:আতালান্তা বেরগামাস্কা কালচোর খেলোয়াড়
বিষয়শ্রেণী:অ্যাস্টন ভিলা ফুটবল ক্লাবের খেলোয়াড়
বিষয়শ্রেণী:টটেনহ্যাম হটস্পার ফুটবল ক্লাবের খেলোয়াড়
বিষয়শ্রেণী:এল্লাস ভেরোনা ফুটবল ক্লাবের খেলোয়াড়
বিষয়শ্রেণী:এসিএফ ফিওরেন্তিনার খেলোয়াড়
বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড়
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:পুরুষ ফুটবল গোলরক্ষক
বিষয়শ্রেণী:জেনোয়া ক্রিকেট অ্যান্ড ফুটবল ক্লাবের খেলোয়াড়
বিষয়শ্রেণী:আসোচাৎসিওনে স্পোর্তিভা রোমার খেলোয়াড়
বিষয়শ্রেণী:ইতালির অনূর্ধ্ব-২১ আন্তর্জাতিক ফুটবলার
বিষয়শ্রেণী:২১শ শতাব্দীর ইতালীয় পুরুষ ক্রীড়াবিদ
বিষয়শ্রেণী:ইতালীয় পুরুষ ফুটবলার
শিখধর্মের শাখা

**শিখ শাখা**, **ধারা**, **ঐতিহ্য**, **মতবাদ**, **উপ-বিভাগ**, যা পাঞ্জাবী ভাষায় ***[[সম্প্রদায়|সম্প্রদায়ি]]*** নামেও পরিচিত (গুরুমুখী: ਸੰਪਰਦਾ; *সাপারাদ*), বলতে শিখধর্মের  উপ-ধারাসমূহকে বুঝানো হয় যা ধর্মীয় আচরণের ভিন্নতার কারণে গড়ে উঠেছে। যদিও সকল *সাম্প্রদাস* একজন স্রষ্টায় (ঈশ্বরে) বিশ্বাস করে, কিন্তু নির্দিষ্ট করে গড়া দেবতা এবং বর্ণপ্রথা - এই উভয়কেই অস্বীকার করে। এতে সময়ের আবর্তে ভিন্ন মতামতের প্রকাশ ঘটেছে, কতকের নেতৃত্বে গুরুর শিক্ষা আছে।

### আকালী / নিহাং
*মূল নিবন্ধ: [[নিহাং]]*

ভারতীয় উপমহাদেশে দৃষ্ট সশস্ত্র শিখ যোদ্ধাদের সংগঠনকে নিহাং বা আকালী বলা হয়,  যার অর্থ "অমর",

## অবলোপিত ধারা
এখানে এমন উপ-ধারাগুলোকে অন্তর্ভুক্ত করা হয়েছে যেগুলো পূর্বে শিখধর্মের শাখা হিসাবে গণ্য হলে বর্তমানে তারা স্বতন্ত্র ধর্ম হিসাবে বিবেচিত হয়। দুটি সমকালীন ভারতীয় ধর্মীয় শাখা "রবিদাশীয়" এবং "ভানিয়ারা ডেরা" শিখধর্মের শাখা হিসাবে শুরু হলেও এখন আর তারা এর শাখা নয়। উভয় ক্ষেত্রেই তারা *[[গুরু গ্রন্থ সাহিব]]*কে তাদের ধর্মগ্রন্থ হিসাবে বিবেচনার পরিবর্তে নতুন গ্রন্থকে গ্রহণ করেছে।

### রবিদাশীয়

রবিদাশী পন্থ শিখধর্মের একটি শাখা হিসাবে বিবেচিত হতো। ২০০৯ সালে এই ধারাটি শিখধর্ম ত্যাগ করে এবং নিজেদের একটি পৃথক ধর্মীয় জনগোষ্ঠী হিসাবে ঘোষণা করে। এটি চতুর্দশ শতকের ভারতীয় গুরু রবিদাশের শিক্ষার ওপর ভিত্তি করে গড়ে উঠেছে, যা *[[সৎগুরু]]* নামে পরিচিত। এই আন্দোলনটি দলিতদের (প্রাথমিকভাবে একীভূত হয়) আকৃষ্ট করে এবং তারা অনুভব করে যে তারা সামাজিক অবনয়নের স্বীকার এবং সরকারি শিখদের আক্রমণের লক্ষ।

### ভানিয়ারা ডেরা
১৯৮০'এর দশকে রূপারের ধামিয়ানা গ্রামে গুরু গোবিন্দ সিংয়ের ধারাবাহিকতা হিসাবে নিজেকে দাবী করা পিয়ারা সিং ভানিয়ারা কর্তৃক একটি নতুন ধারার উদ্ভব ঘটে। এর বেশিরভাগ অনুসারীই দলিত সম্প্রদায় হতে আগত যাদের মাযহাবী শিখ বলা হয়। ২০০১ সালে এই গোষ্ঠী কর্তৃক *[[ভাবসাগর গ্রন্থ|ভাবসাগর সামুদের অমৃত বাণী গ্রন্থ]]* (সাধারণভাবে সংক্ষেপে *ভাবসাগর গ্রন্থ* বলে পরিচিত) নামে একটি ধর্মগ্রন্থ প্রকাশিত হয়, যা পরবর্তীতে পাঞ্জাব সরকার কর্তৃক শিখ ধর্মাবলম্বীদের ধর্মীয় অনুভূতিতে আঘাত দেয়ার অভিযোগে নিষিদ্ধ ঘোষিত হয়।

## তথ্যসূত্র

## বহিঃসংযোগ

বিষয়শ্রেণী:শিখধর্ম
.এলভি

থাম্ব
**.এলভি** হল লাতভিয়ার ইন্টারনেট কান্ট্রি কোড টপ-লেভেল ডোমেইন (সিসিটিএলডি)। এটি দেশের স্বাধীনতার দুই বছর পর ২৯ এপ্রিল ১৯৯৩ তারিখে চালু হয়।

এটির সরাসরি নিবন্ধন দ্বিতীয় স্তরে অনুমোদিত, তবে ক্ষেত্রবিশেষে তা তৃতীয় স্তরেও গ্রহণ করা হয়। এটির নিবন্ধন সকলের জন্য উন্মুক্ত।

## তথ্যসূত্র
টিভিং

**টিভিং** (, ) হলো একটি দক্ষিণ কোরীয় অনলাইন স্ট্রিমিং পরিষেবা, যা সিজে ইঅ্যান্ডএম (সিজে গ্রুপ), নেইভার এবং জেটিবিসির যৌথ উদ্যোগ টিভিং কর্পোরেশন দ্বারা পরিচালিত হয়। এটি এমন একটি পরিষেবা যা নাটক, বিনোদনমূলক অনুষ্ঠান, অ্যানিমেশন, এক্সক্লুসিভ টেলিভিশন চলচ্চিত্র, বিশেষ এবং তথ্যচিত্র প্রচার করে।

## ইতিহাস
২০১০ সালের ৩১শে মে তারিখে, সিজে হ্যালোভিশন দ্বারা টিভিং চালু হয়েছিল। ২০১৬ সালের জানুয়ারি মাসে, পরিষেবাটি সিজে ইঅ্যান্ডএম-এ স্থানান্তরিত হয়েছিল। ২০১৮ সালের ১৭ই সেপ্টেম্বর তারিখে, ইঅ্যান্ডএম এবং জেটিবিসি পরিষেবাটি পরিচালনার জন্য একটি যৌথ উদ্যোগ সংস্থা প্রতিষ্ঠার জন্য একটি সমঝোতা স্মারক স্বাক্ষর করেছে। ২০২০ সালের ১লা অক্টোবর তারিখে, যৌথ উদ্যোগ সংস্থাটি টিভিং কর্পোরেশন হিসেবে চালু হয়েছিল এবং ইয়াং জি-উল এই সংস্থার প্রথম সিইও হয়েছিলেন। ২০২১ সালের ২৯শে এপ্রিল তারিখে, টিভিং ঘোষণা করেছিল যে এই উদ্যোগটি এগিয়ে যাওয়ার জন্য প্রয়োজনীয় পেইড সাবস্ক্রিপশনসহ এটি আর বিনামূল্যে সরাসরি টেলিভিশন চ্যানেল সরবরাহ করবে না। ২০২১ সালের ৩০শে জুন তারিখে, এটি ঘোষণা করা হয়েছিল যে নাভার টিভিং কর্পোরেশনে ৪০ বিলিয়ন ডলার বিনিয়োগ করেছে, যা সিজে ইঅ্যান্ডএমের পরে ১৫% নিয়ে নাভারকে দ্বিতীয় বৃহত্তম শেয়ারহোল্ডার করে তুলেছে।

টিভিং কানেক্ট অনলাইন অনুষ্ঠানের সময়, টিভিং ২০২২ সালের মধ্যে জাপান এবং তাইওয়ানে পরিষেবাটি চালু করার পরিকল্পনা ঘোষণা করেছে। মার্কিন যুক্তরাষ্ট্র এবং ইউরোপের পাশাপাশি এশিয়ার অন্যান্য দেশে পরিষেবাটি চালু করার জন্য টিভিং নাভার সাবসিডিয়ারি লাইন কর্পোরেশনের সাথেও আলোচনা করছে।

২০২১ সালের ডিসেম্বর মাসে, টিভিংয়ে একটি কন্টেন্ট হাব হিসেবে প্যারামাউন্ট+ চালু করার জন্য সিজে ইঅ্যান্ডএম ভায়াকমসিবিএসের (বর্তমানে প্যারামাউন্ট) সাথে অংশীদারিত্ব করে, যা ২০২২ সালের ১৬ই জুন তারিখে চালু হওয়ার কথা ছিল। এটি আরও ঘোষণা করেছে যে এটি সিজে (স্টুডিও ড্রাগন এবং নবগঠিত সিজে ইঅ্যান্ডএম স্টুডিওসহ) এবং প্যারামাউন্ট উভয়ের সহ-প্রযোজনায় কে-ড্রামা প্রকাশ করবে। তাদের প্রথম সহ-প্রযোজনা ছিল বিজ্ঞান কল্পকাহিনী নাটক *[[ইয়োন্দার (দক্ষিণ কোরীয় টেলিভিশন ধারাবাহিক)|ইয়োন্দার]]*, যা আন্তর্জাতিকভাবে প্যারামাউন্ট+-এ প্রিমিয়ার হওয়ার বিষয়টি নিশ্চিত হয়েছিল।

২০২২ সালের জুলাই মাসে, সিজে ইঅ্যান্ডএম এবং টেলিকম জায়ান্ট কেটি ঘোষণা করেছিল যে কেটি-মালিকানাধীন স্ট্রিমিং পরিষেবা সিজন টিভিংয়ের সাথে একীভূত হবে। এটিও নিশ্চিত করা হয়েছিল যে একবার একীভূতকরণ চূড়ান্ত হয়ে গেলে, টিভিং দক্ষিণ কোরিয়ার বৃহত্তম স্ট্রিমিং প্ল্যাটফর্ম হয়ে উঠবে এবং নেটফ্লিক্সের সাথে প্রতিযোগিতা করবে, যা কোরীয় স্ট্রিমিং বাজারে আধিপত্য বিস্তার করেছে। একীভূতকরণটি ২০২২ সালের অক্টোবর মাসে কোরিয়ান ফেয়ার ট্রেড কমিশন দ্বারা অনুমোদিত হয়েছিল। এসকে টেলিকমের ওয়েভের সাথে আরেকটি একীভূতকরণও আলোচনায় ছিল।

## উপলব্ধ

## তথ্যসূত্র

## বহিঃসংযোগ
*  

বিষয়শ্রেণী:২০২০-এ প্রতিষ্ঠিত ইন্টারনেট সম্পত্তি
বিষয়শ্রেণী:আইওএস সফটওয়্যার
বিষয়শ্রেণী:সাবস্ক্রিপশন চাহিদা ভিডিও সেবা
বিষয়শ্রেণী:২০২০-এর সফটওয়্যার
বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার
অশ্বমেধদত্ত

**অশ্বমেধদত্ত** ছিলেন কুরু রাজ্যের রাজা। তিনি মধ্য বৈদিক যুগে রাজত্ব করেছিলেন। তিনি রাজা জনমেজয়ের পৌত্র (এবং জনমেজয়পুত্র শতানিকের পুত্র) ছিলেন।

তিনি তার পিতামহের স্থলাভিষিক্ত হন। তার পৌত্র রাজা নিচক্ষু কুরু বংশের বৎস শাখার প্রতিষ্ঠাতা। 

## তথ্যসূত্র

বিষয়শ্রেণী:কুরু বংশের রাজা
বিষয়শ্রেণী:খ্রিস্টপূর্ব ৯ম শতাব্দীর ভারতীয় রাজশাসক
মদ্রাবতী

**মদ্রাবতী** () হলেন মহাভারতের একটি চরিত্র যাকে কুরু রাজা পরীক্ষিতের সহধর্মিণী, এবং রাজা জনমেজয়ের (অভিমন্যুর পৌত্র) মাতা বলা হয়েছে। জন্মেজয়কে অন্য দিকে পাণ্ডব রাজপুত্র অর্জুনের প্রপৌত্র বলা হয়। ভাগবত পুরাণে মদ্রাবতীকে ইরাবতী নামেও উল্লেখ করা হয়েছে যিনি উত্তর রাজার কন্যা ছিলেন।

## তথ্যসূত্র

বিষয়শ্রেণী:মহাভারতের চরিত্র
মালি সাম্রাজ্য

**মালি সাম্রাজ্য** ( Manding : *Mandé* বা Manden; ) ছিল পশ্চিম আফ্রিকার একটি সাম্রাজ্য যা আনুমানিক ১২২৬ সাল থেকে ১৬৭০ সাল পর্যন্ত টিকে ছিল।। সাম্রাজ্যটি সুন্দিয়াতা কেইতা () দ্বারা প্রতিষ্ঠিত হয়েছিল এবং এর শাসকদের সম্পদের জন্য বিখ্যাত হয়ে ওঠে, বিশেষ করে মানসা মুসা (মুসা কেইতা)। এর আধিপত্যের চূড়ায় মালি পশ্চিম আফ্রিকার বৃহত্তম সাম্রাজ্য ছিল যা নিজস্ব ভাষা, আইন এবং রীতিনীতির বিস্তারের মাধ্যমে এই অঞ্চলের সংস্কৃতিকে ব্যাপকভাবে প্রভাবিত করেছিল।

## তথ্যসূত্র

বিষয়শ্রেণী:উদ্ধৃতি শৈলীতে ফরাসি ভাষার উৎস (fr)
বিষয়শ্রেণী:উদ্ধৃতি শৈলী আরবি ভাষার লিপি ব্যবহার করছে (ar)
বিষয়শ্রেণী:আরবি ভাষার লেখা থাকা নিবন্ধ
বিষয়শ্রেণী:মালি সাম্রাজ্য
বিষয়শ্রেণী:মালির ইতিহাস
বিষয়শ্রেণী:আফ্রিকার প্রাক্তন রাষ্ট্র
বুলবুল (চলচ্চিত্র)

***বুলবুল*** হলো ২০২০ সালের একটি ভারতীয় হিন্দি ভাষার লোমহর্ষক চলচ্চিত্র। এর গল্প লেখক ও পরিচালক অনভিতা দত্ত । এটি ক্লিন স্লেট ফিল্মসের অধীনে অনুষ্কা শর্মা এবং কর্নেশ শর্মা দ্বারা প্রযোজনা করা হয়েছিল। অবিনাশ তিওয়ারি, পাওলি দাম, রাহুল বোস ও পরমব্রত চট্টোপাধ্যায়ের সাথে প্রধান ভূমিকায় অভিনয় করেছিলেন তৃপ্তি ডিমরি ।

অনেক রিভিউতে প্রশংসিত হয়েছেন তৃপ্তি ডিমরি। ১৮৮০-এর দশকের বেঙ্গল প্রেসিডেন্সির পটভূমিতে তৈরি ছবিটি একটি শিশু-বধূ এবং তার নির্বোধ থেকে পরাক্রমশালী হওয়ার ঘটনা আবর্তিত হয়েছে। *বুলবুল* ২০২০ সালের ২৪ জুন নেটফ্লিক্স এ মুক্তি পায় ।

## অভিনয়শিল্পী

* বুলবুলের চরিত্রে তৃপ্তি ডিমরি, একজন প্রাক্তন বাল্যবধূ যিনি গোপনে তার গ্রামের নারীদের অন্যায়ের বিরুদ্ধে লড়াই করেন।
* সত্যের চরিত্রে অবিনাশ তিওয়ারি, ইন্দ্রনীলের ছোট ভাই এবং বুলবুলের ছোটবেলার বন্ধু।
* বিনোদিনীর চরিত্রে পাওলি দাম, মহেন্দ্রের বিধবা স্ত্রী।
* যমজ ইন্দ্রনীল/মহেন্দ্র চরিত্রে রাহুল বোস দ্বৈত চরিত্রে। ইন্দ্রনীল হলেন বুলবুলের স্বামী যাকে তিনি ৫ বছর বয়সে বিয়ে করেছিলেন। মহেন্দ্র বিনোদিনীর স্বামী।
* পরমব্রত চট্টোপাধ্যায় ডাঃ সুদীপের ভূমিকায়, একজন স্থানীয় ডাক্তার যিনি নিয়মিত বুলবুলের বিকৃত পায়ের পরীক্ষা করেন।
## প্রশংসা

## তথ্যসূত্র

## বহিঃসংযোগ

* 
*
*

বিষয়শ্রেণী:২০২০-এর চলচ্চিত্র
বিষয়শ্রেণী:২০২০-এর দশকের ভারতীয় চলচ্চিত্র
বিষয়শ্রেণী:২০২০-এর দশকের হিন্দি ভাষার চলচ্চিত্র
বিষয়শ্রেণী:নেটফ্লিক্সের মৌলিক চলচ্চিত্র
বিষয়শ্রেণী:ভারতীয় সরাসরি ভিডিও মুক্তিপ্রাপ্ত চলচ্চিত্র
বিষয়শ্রেণী:হিন্দি ভাষার হরর চলচ্চিত্র
বিষয়শ্রেণী:পশ্চিমবঙ্গের পটভূমিতে চলচ্চিত্র
বিষয়শ্রেণী:ভারতীয় অতিপ্রাকৃত রোমাঞ্চকর চলচ্চিত্র
বিষয়শ্রেণী:ভারতীয় ভূতের চলচ্চিত্র
বিষয়শ্রেণী:জনপ্রিয় সংস্কৃতিতে দুর্গাপূজা
বিষয়শ্রেণী:হিন্দি ভাষার লোমহর্ষক চলচ্চিত্র
ধর্মযুদ্ধ (শিখধর্ম)

**ধর্মযুদ্ধ**, **ধরম-যুদ্ধ** বা **ধরম যুদ্ধ** (গুরুমুখী: ਧਰਮਯੁਧ) হলো শিখধর্মের  একটি বিশেষ শব্দ যার দ্বারা বুঝানো হয় 'ধর্মীয় যুদ্ধ', 'ধার্মিকতার যুদ্ধ', 'ধার্মিকতা রক্ষায় যুদ্ধ', বা 'ন্যায়বিচারের জন্য যুদ্ধ'। যদিও শিখ ধর্মের কিছু মূল নীতিগুলি শান্তি ও অহিংসার উপর জোর দেয়, বিশেষ করে ১৬০৬ সালে মুঘল সম্রাট জাহাঙ্গীর কর্তৃক গুরু অর্জানের মৃত্যুদন্ড কার্যকর করার আগ পর্যন্ত, তবে যদি একটি বিরোধ নিষ্পত্তির সমস্ত শান্তিপূর্ণ উপায় শেষ হয়ে যায় তখন সামরিক শক্তি ন্যায়সঙ্গত হতে পারে এবং এর প্রেক্ষিতে ধর্মযুদ্ধ ন্যায়সঙ্গত হয়ে যায়।

## তথ্যসূত্র

## বহিঃসংযোগ

বিষয়শ্রেণী:শিখধর্ম
৮ (সংখ্যা)

**৮** (**আট**) হল ৭ এর পরবর্তী এবং ৯ এর পূর্ববর্তী স্বাভাবিক সংখ্যা।

## আরবি অঙ্কের বিবর্তন

আধুনিক সংখ্যা ৮, শূন্য ব্যতীত অন্যান্য সমস্ত আধুনিক আরবি সংখ্যার মতো, ব্রাহ্মী সংখ্যার সাথে উদ্ভূত হয়।১ম শতাব্দীর মধ্যে *আট* সংখ্যাটি নির্দেশ করার জন্য ব্রাহ্মী অঙ্কটি বক্ররেখা হিসাবে এক স্ট্রোকে লেখা হয়েছিল └┐।

১০ শতকের মধ্যে আন্দালুসে ব্যবহৃত অঙ্কগুলি ছিল আরবি-ভাষী বিশ্বে ব্যবহৃত গ্লিফের স্বতন্ত্র পশ্চিমা রূপ, যা *ঘুবার* সংখ্যা নামে পরিচিত ("*ঘুবার* " শব্দের অর্থ বালির টেবিল)। এই অঙ্কগুলিতে, "আট" সংখ্যাটির জন্য ভারতীয় পাণ্ডুলিপিতে ব্যবহৃত *৫* -সদৃশ গ্লিফের লাইনটি ঘূবারে বন্ধ লুপ হিসাবে তৈরি হয়েছিল। এটির আকৃতি *8*-এর মতো ছিল। এটি ১০ শতকে ইউরোপে অষ্টম সংখ্যা হিসেবে ব্যবহারে গৃহীত হয়েছিল।

বেশিরভাগ আধুনিক টাইপফেসে, পাঠ্য আকৃতি সহ টাইপফেসে ৮ সংখ্যার জন্য সাধারণত একটি অ্যাসেন্ডার থাকে, যেমন, উদাহরণস্বরূপ,চিত্র:TextFigs148.svg।

## তথ্যসূত্র

বিষয়শ্রেণী:সংখ্যা
বিষয়শ্রেণী:পূর্ণ সংখ্যা
বিষয়শ্রেণী:৮ (সংখ্যা)